
Κάλεσμα Εθελοντών & Εθελοντριών 
για την εκπαιδευτική υποστήριξη προσφύγων 


Αγαπητές Φοιτήτριες και Αγαπητοί Φοιτητές,

Το Πανεπιστήμιο Αιγαίου, στο πλαίσιο της αποστολής του για την παροχή ποιοτικής εκπαίδευσης σε ολόκληρη την κοινωνία, διοργανώνει εκπαιδευτικό πρόγραμμα για τους πρόσφυγες στο νησί της Λέσβου σε συνεργασία με την Ύπατη Αρμοστεία του ΟΗΕ για τους Πρόσφυγες.
Σκοπό του Προγράμματος αποτελεί η παροχή της δυνατότητας σε 2.000 πρόσφυγες για την εκμάθηση μίας ξένης γλώσσας από τις 12 διαθέσιμες (Τσέχικη, Δανέζικη, Ελληνική, Αγγλική, Γαλλική, Γερμανική, Ιταλική, Ισπανική, Ολλανδική, Πολωνική, Πορτογαλική και Σουηδική) μέσω μίας υπηρεσίας διαδικτυακής γλωσσικής υποστήριξης της Ευρωπαϊκής Επιτροπής.

Καλούμε όσες και όσους από εσάς επιθυμείτε να λάβετε εθελοντικά μέρος σε αυτή τη δραστηριότητα και να προσφέρετε λίγο από το χρόνο σας, αλλά κυρίως τη διάθεσή σας και τον ενθουσιασμό σας, σε συνεργασία με τους καθηγητές, τις καθηγήτριες, διοικητικά στελέχη του Ιδρύματος και στελέχη της Ύπατης Αρμοστείας του ΟΗΕ. 

Όλες οι γνώσεις και οι δεξιότητές σας είναι ευπρόσδεκτες, καθώς υπάρχουν πολλοί τομείς στους οποίους μπορούν να φανούν χρήσιμες, ανάλογα με τις ανάγκες των προσφύγων. Απαραίτητη, όμως, προϋπόθεση είναι η βασική εξοικείωση με τους ηλεκτρονικούς υπολογιστές. 

Πιστεύοντας ακράδαντα ότι η αποστολή και οι αξίες του Πανεπιστήμιού μας μπορούν να μετουσιωθούν σε πράξεις,  καλούμε όσους  και όσες επιθυμείτε να προσφέρετε εθελοντικά τη βοήθειά σας για την άρτια υλοποίηση αυτής της δράσης, να δηλώσετε συμμετοχή στα ακόλουθα στοιχεία επικοινωνίας: 
Νίκος Ναγόπουλος, Αν. Καθηγητής Τμήματος Κοινωνιολογίας 
Γραφείο: Κτίριο "Επιστημών της Θάλασσας" στο ισόγειο, Λόφος Πανεπιστημίου, 81 132 Μυτιλήνη
Τηλ.: (+30) 22510 36523 
Ηλεκτρονικό Ταχυδρομείο: n.nagopoulos@soc.aegean.gr 

